stanford-oval/wikipedia huggingface dataset:
Harvia
Tuotteet ja markkinat

Harvia valmistaa saunankiukaita, saunoja ja saunasisustuksia. Yhtiö on valmistanut puulämmitteisiä kiukaita 1950-luvulta ja sähkölämmitteisiä kiukaita 1980-luvulta asti. Harvian tuotteisiin kuuluu sähkö- ja puukiukaiden lisäksi esimerkiksi höyrysaunatuotteita, infrapunasaunoja sekä oheistuotteita. Vientiin tehdään myös kokonaisia löylyhuoneita. Vuonna 2020 Harvian osuus maailman saunamarkkinoista oli noin kolme prosenttia, kiuasmarkkinoista 16 prosenttia.
Vuonna 2022 viennin osuus yhtiön liikevaihdosta oli 80 prosenttia. Tärkeimpiä kasvumarkkinoita olivat Yhdysvallat ja Japani. Yhdysvalloissa myyntiä tehdään esimerkiksi verkkokaupassa ja Costco- ja Home Depot -ketjujen kautta. Saunomisen suosiota maassa ovat nostaneet somessa saunomisestaan kertovat julkkikset kute Joe Rogan. Muita tärkeitä markkina-alueita ovat Italia, Itävalta, Pohjoismaat, Ranska, Saksa ja Sveitsi. Vuonna 2020 Harvian tuotteita myytiin yli 80 maassa.
Harvia valmistaa sähkö- ja puukiukaita. Vuonna 2023 puukiukaiden osuus kiukaista oli kolmannes ja kaikkien kiukaiden osuus liikevaihdosta 55 prosenttia. Erityisesti Keski-Euroopassa myytäviin sähkökiukaisiin on usein yhdistetty höyrystin, joka kosteuttaa saunan ilmaa. Yhtiöllä on yli 300 erilaista kiuasmallia.
Hybridisaunat yhdistävät perinteisen ja infrapunasauna. Saunan toimintoja säädetään digitaalisella ohjauskeskuksella. Hybridisaunoja ostetaan erityisesti Keski-Euroopassa. Jos ei ehdi odottaa saunan lämpiämistä, infrapuna on valmiina heti.Hybridisaunoja myydään myös jälkiasennettuina.
Harvia valmistaa höyryaggregaatteja, joilla tehdään höyryä höyrysaunaan. Niitä myydään esimerkiksi Virossa.
Harvia myy esimerkiksi älytoimintoja sisältäviä kiukaita ja kauko-ohjattuja ohjauskeskuksia. Kiukaan turvakaari estää kiukaan etäkäynnistämisen, jos sen päällä on esimerkiksi pyykkiä. Wi-Fi:llä ohjattavia kiukaita myydään esimerkiksi Yhdysvalloissa ja Japanissa.
Harvia myy kokonaisia löylyhuoneita. Almost Heaven Saunas -brändillä valmistetaan Yhdysvalloissa tynnyrisaunoja ja asuntoihin asennettavia saunamoduuleja.
Harvia myy myös muun muassa saunatarvikkeita, kauhoja, puutelineitä, vaateripustimia, paljukammioita, kiuaskiviä, mentholintuoksuisia saunakiteitä ja saunatuoksuja. Kylpytynnyrit tulivat Harvian valikoimiin, kun se osti Sastamalasta Kiramin vuonna 2021. Harvian omistama Phoenix El-Mec valmistaa sähkömekaanisia ajastimia monille eurooppalaisille kuluttajabrändeille, jotka valmistavat esimerkiksi uuneja, kuivauskaappeja ja lämpökattiloita.
Tunnustuksia

Vuonna 1992 Harvia Oy nimettiin Vuoden Yrittäjäksi Keski-Suomessa.
Vuonna 2000 Harvia sai valtakunnallisen yrittäjäpalkinnon
Vuonna 2011 Risto Harvia valittiin vuoden yritysjohtajaksi
Vuonna 2020 Harvia sai tasavallan presidentin kansainvälistymispalkinnon
Aiheesta muualla

Harvia
Harvian esittelytila Muuramessa
Harvia Ventura -kylpyhuonesauna
Harvia Spirit -sähkökiuas Muuramen esittelytilassa
Val Brembilla

| Val Brembilla |
| --- | --- |
 Gerosa
 vaakuna
 Val Brembilla
 Koordinaatit: 45°49′N, 9°36′E 
Valtio:   Italia
Alue:  Lombardia
Maakunta:  Bergamo
Perustettu:  4.2.2014
Pinta-ala:  
 – Maa:  31,44 km² km²
Väkiluku (2012):  4 522 
 – Väestötiheys:  143  as./km²
Infobox OKVirheellinen NIMI-arvo: 
Val Brembilla on kunta pohjois-Italiassa Bergamon maakunnassa Lombardian alueella. Kunta perustettiin vuonna 2014, kun 4 150 asukkaan Brembillan ja 372 asukkaan Gerosan kunnat yhdistyivät muodostaen Val Brembillan kunnan.
Velaattajärvi

| Velaattajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Tampere
Koordinaatit:  61°44′27″N, 23°56′37″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Velaattajärven valuma-alue (35.38)
Laskujoki:  Kiimajoki Näsijärveen 
Järvinumero:  35.382.1.001
Mittaustietoja
Pinnankorkeus:  112 m  
Rantaviiva:  24,2041 km  
Pinta-ala:  4,0643 km²  
Tilavuus:  0,0306393 km³  
Keskisyvyys:  7,54 m  
Suurin syvyys:  27,62 m  
Saaria:  6 
 fiVelaattajärvi 
Velaattajärvi  tai myös Velaatanjärvi  on Pirkanmaalla Tampereella entisen Teiskon kunnan alueella Velaatassa sijaitseva järvi. Se on yhdessä Enojärven ja Pukalan kanssa metsäalueensa suurimpia järviä.
Maantietoa

Järven pinta-ala on 410 hehtaaria eli 4,1 neliökilometriä. Se on 5,0 kilometriä pitkä ja 2,9 kilometriä leveä. Järvellä on lahtia ja niemiä niin, että se on varsin moniulotteinen. Etelään työntyy suurimpien Isosaaren ja Pikkusaaren taakse Kiikkeränlahti ja siitä länteen Luhdanlahti ja Saukonlahti. Saarten länsipuolelle jää leveämpi Eteläpohjan lahti, jossa sijaitsee Pääskysaari. Järven pohjoispäässä on Särkänlahti ja sen itärannassa Välkeapohja. Pisin lahti työntyy järven länsirannasta länteen. Nuutilanlahti on jäänyt seututien 338 penkereen taakse ja sen 1,7 kilometriä pitkän ja suhteellisen kapean lahden vesi vaihtuu vain  maantiesillan kokoisesta aukosta. Järveltä näkyy joitakin korkeita mäkiä. Länsirannalla kohoaa lähes 40 metrin korkeuteen kallioinen Palovuori. Särkänlahden takana nousevat neljän mäen kohoava mäkien sarja, joista lähimmät ovat 40 metrisiä ja kaukaisin Hangasvuori ylittää 70 metrin korkeuden. Järven eteläosan koillisrannat ovat kartasta katsoen jyrkkärinteisiä rantoja.
Järvessä on laskettu olevan 6 saarta. Niiden yhteispinta-ala on 8 hehtaaria, mikä on noin 1,9 % järven kokonaispinta-alasta. Saarista Isosaari on yli hehtaarin suuruinen, Pikkusaari ja Pääskynsaari ovat yli aarin ja loput kolme ovat alle aarin kokoisia. Suurimmissa saarissa on peltomaita ja muutama mökki.
Järvi on luodattu ja siitä on julkaistu syvyyskartat. Sen tilavuus on 31 miljoonaa kuutiometriä eli 0,031 kuutiokilometriä. Järven keskisyvyys on 7,5 metriä ja suurin syvyys on 27,6 metriä. Syvin kohta sijaitsee Isosaaren koillispuolella. Järvessä on kolme muuta syvännealuetta, joiden suurimmat syväykset ovat yli 17, 18 ja 22 metriä.
Järven rantaviivan pituus on 24 kilometriä, josta saarten rantaviivan yhteispituus on kaksi kilometriä. Kartan mukaan noin puoleta rannoista ovat peltomaata ja loput metsämaata. Järven asutus on haja-asutusta, jonka lisäksi järven rannoille on rakennettu jonkin verran vapaa-ajan asuntoja. Asutus muodostaa esimerkiksi Velaattan kylän ja Särkänperän kulmakunnan.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Velaattajärven valuma-alueella (35.38), jonka Velaatanjärven alueeseen (35.382) järvi kuuluu. Järven vedenpinnan korkeus on 112,0 metriä mpy. Särkänlahteen laskee pohjoisesta Ilvesjoki, jonka valuma-alueella sijaitsee muun muassa Jakamakangas ja Vehokylän peltoaukeat, sekä esimerkiksi Uasjärvi (8 ha) ja Särkijärvi (7 ha). Järven kaakkoispäähän Kiikkeränperään laskee Ukaanjärven (164 ha) lasku-uoma. Ukaanjärvellä on neljä toistensa yhteydessä olevaa järviallasta. Ukaanjärveen laskee esimerkiksi Pirttijärvi (12 ha) ja Ahvenlammi (6 ha), sekä Tiikonojan valuma-alue (35.384). Velaattajärven alueella on vielä viisi yli hehtaarin kokoista järveä tai lampea, jotka laskevat suoraan tai välillisesti järveen. Ne ovat Kurjenjärvi (26 ha), Valkeajärvi (18 ha), Vähä Valkeajärvi (4 ha), Vähä Kurjenjärvi (4 ha) ja Paskolammi (2 ha). Järven laskujoki Kiimajoki alkaa Kuituskoskesta ja se laskee Näsijärven Terälahteen Terälahdessa.
Vjatšaslau Kuznjatsou (säveltäjä)

Vjatšaslau Kuznjatsou (valkoven. Вячаслаў Кузьняцоў, ven. Вячеслав Кузнецов, Vjatšeslav Kuznetsov; s. 1955 Wien, Itävalta) on valkovenäläinen säveltäjä. Hän opiskeli sävellystä Jevgeni Glebovin johdolla Valko-Venäjän valtionmusiikkiakatemiassa Minskissä ja valmistui vuonna 1983. Hän suoritti siellä vielä täydentäviä opintoja saman opettajan johdolla vuoteen 1985 saakka. Kuznjatsoulle myönnettiin Valko-Venäjän valtionpalkinto vuonna 2003. Hänen teoksiaan on esitetty kansainvälisesti Itävallassa, Belgiassa, Ranskassa, Saksassa, Kreikassa, Israelissa, Japanissa, Portugalissa, Espanjassa, Sveitsissä, Isossa-Britanniassa ja Yhdysvalloissa.
Kuznjatsou oli mukana perustamassa Valko-Venäjän nykymusiikin seuraa vuonna 1990 ja hän toimi sen puheenjohtajana vuosina 1995–2001. Hän on opettanut Valko-Venäjän valtionmusiikkiakatemiassa musiikin professorina vuodesta 1987. Hän nousi sen instrumentaation laitoksen johtoon vuonna 1998.
Kuznjatsoun tuotantoon kuuluu muun muassa ooppera, baletteja, sinfonioita (I 1982, II 1984, III 1995), kamarimusiikkia, vokaaliteoksia ja pianosonaatti (1996).
Valleyfield Braves

| Valleyfield Braves |
| --- | --- |

Perustettu:  2013
Kaupunki:  Valleyfield, Quebec
Kotiareena:  Aréna Salaberry
Sarjataso:  LNAH
Värit:                
Toimitusjohtaja:  Dannick Lessard
Päävalmentaja:  Daniel Archambault
Infobox OKVirheellinen NIMI-arvo: 
Valleyfield Braves on kanadalainen jääkiekkoseura, joka on kotoisin Valleyfieldista Quebecista. 
Se pelaa LNAH-liigaa.
Aiheesta muualla

Valleyfield Bravesin verkkosivut (Arkistoitu – Internet Archive) (ranskaksi)
Vietti (täsmennyssivu)

Vietti voi tarkoittaa seuraavia:
vietti, eläimille ja ihmisille ominainen sisäinen tekijä
Vietti, suomalainen miehen etunimi
Vietti, sukunimenä:
Brandon Vietti (s. 1974), yhdysvaltalainen animaatio-ohjaaja ja animaattori
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vietti”, voi hakea sivunnimihaulla, laajalla sivunnimihaulla tai tekstihaulla.
Vers-Pont-du-Gard

| Vers-Pont-du-Gard |
| --- | --- |
 Pont du Gard
 vaakuna
 Vers-Pont-du-Gard
 Koordinaatit: 43°58′10″N, 4°31′30″E 
Valtio:  Ranska
Alue:  Occitanie
Departementti:  Gard
Arrondissementti:  Nîmes
Pinta-ala:  
 – Kokonaispinta-ala:  19,1 km²
Väkiluku (2016):  1 880 
 – Väestötiheys:  98 as./km²
Kunnan numero:  30346
 
 Kunnan kotisivut 
Infobox OKVirheellinen NIMI-arvo: 
Vers-Pont-du-Gard on kunta Ranskan eteläosassa Gardin departementissa Occitanien alueella.  Se sijaitsee Gardonjoen varrella noin 26 kilometriä Nîmesin kaupungista koilliseen.
Château de Saint-Privat
Kunnan läpi kulki roomalaisten rakentama Nîmesin akvedukti (Aqueduc de Nîmes), jonka suurin jäljellä oleva rakennelma Pont du Gard sijaitsee sen alueella. Nykyinen kylä on rakennettu paikalla olevan luostarin ympärille. Kylän rakentamisessa käytettiin roomalaisten akveduktia varten perustamia kivilouhoksia. Kunnan nähtävyyksiä on myös keskiaikaisen linnan osia omaava Château de Saint-Privat.
Aiheesta muualla

Kuvia tai muita tiedostoja aiheesta Vers-Pont-du-Gard Wikimedia Commonsissa
Hewlett-Packard

| Hewlett-Packard Company |
| --- | --- |

Tunnuslause:  invent
Yritysmuoto:  pörssiyhtiö
ISIN:  US4282361033
Perustettu:  1939
Lakkautettu:  2015
Toimitusjohtaja:  Meg Whitman
Avainhenkilöt:  puheenjohtaja: Ray Lane,   CFO: Cathie Lesjak,  perustaja: William Hewlett,   perustaja: David Packard
Kotipaikka:  Palo Alto, Kalifornia, Yhdysvallat
Toimiala:  tietotekniikka ja elektroniikkateollisuus
Tuotteet:  tietokonelaitteet, ohjelmistot, yritysten tallennus- ja verkkoratkaisut, yrityspalvelut, ks. tuotteet
Liikevaihto:   120,4 miljardia dollaria (2012)
Henkilöstö:  noin 331 800 (2012)
Kotisivu:  www.hp.com
Infobox OKVirheellinen NIMI-arvo: 
Hewlett-Packard Company, yleisesti tunnettu lyhenteellä HP, oli yhdysvaltalainen maailmanlaajuinen yhtiö, jonka päätoimipaikka sijaitsi Palo Altossa, Yhdysvaltojen Kaliforniassa. Se keskittyi tietotekniikan, tulostuksen ja digitaalisen kuvankäsittelyn alan tuotteisiin. Se myi myös ohjelmistoja ja palveluja. Vuonna 2015 Hewlett-Packard jakautui kahtia, syntyi kaksi yhtiötä HP ja Hewlett Packard Enterprise.
Tuotteet

Hewlett-Packardin ensimmäisiä tuotteita olivat mittalaitteet insinööreille ja tutkimuskäyttöön. Tämä laajeni tietotekniikkaan ja tietokoneisiin.
Tietotekniikan tuotteita olivat henkilökohtaiset tietokoneet, palvelintietokoneet, tulostimet, taulutietokoneet, näyttölaitteet ja näiden ohjelmistot.
Muita merkittäviä tuotteita olivat muun muassa laskimet ja oskilloskoopit.
Tuotteet > Presario

Hewlett-Packard ja ennen yritysten yhdistymistä Compaqin Presario -mallit olivat edullisia koti- ja pienyrityskäyttöön tarkoitettuja kannettavia tietokoneita ja pöytäkoneita.
HP nykyään

Hewlett-Packard oli johtava avoimen lähdekoodin kaupallinen tukija. Monet HP:n työntekijät osallistuivat toimintaan aktiivisesti; joillakin oli virallisia avoimen lähdekoodin työvastuita, ja toiset osallistuivat vapaaehtoisina avoimen lähdekoodin yhteisön töihin.
Muut HP:n tuotteet/teknologiat sisältävät:
HP-UX (UNIX-käyttöjärjestelmä)
PA-RISC-suoritinarkkitehtuuri
IA64-suoritinarkkitehtuuri (Intelin kanssa yhteistyössä)
UDC (Utility Data Center)
OpenViewin hallintaohjelmisto-perhe
WebOS, Palmin kehittämä Linux-pohjainen mobiilikäyttöjärjestelmä
Vuonna 2012 HP:llä oli noin 331 800 työntekijää maailmanlaajuisesti. Léo Apotheker ehti toimia Hewlett-Packardin pää- ja toimitusjohtajana alle vuoden ajan: hänet erotettiin syyskuussa 2011. Hänen tilalleen valittiin Meg Whitman.
Yhtiö oli vuoden 2012 Fortune 500 -listalla kymmenennellä sijalla.
Aiheesta muualla

Wikimedia Commonsissa on kuvia tai muita tiedostoja aiheesta .
Aiheesta muualla > HP-konsernisivut

HP:n kotisivut
HP Suomi
HP:n historiaa ja faktoja
HP:n avoimen lähdekoodin portaali (Arkistoitu – Internet Archive)
HP:n Linux-portaali
Aiheesta muualla > Kolmannet osapuolet

The rise and fall of the HP Way by Jocelyn Dong, with Pam Sturner (Online Edition of the Palo Alto Weekly, April 10, 2002)
HP-laskimien Wiki (Arkistoitu – Internet Archive)
HP:n historialliset laskimet
HP 1000 E-sarjan minitietokone.
HP9100A-pöytälaskin.
Valliguières

| Valliguières |
| --- | --- |
 Saint-Julienin kirkko
 vaakuna
 Valliguières
 Koordinaatit: 44°00′28″N, 4°34′48″E 
Valtio:  Ranska
Alue:  Occitanie
Departementti:  Gard
Arrondissementti:  Nîmes
Pinta-ala:  
 – Kokonaispinta-ala:  19,3 km²
Väkiluku (2016):  579 
 – Väestötiheys:  30 as./km²
Kunnan numero:  30340
Infobox OKVirheellinen NIMI-arvo: 
Valliguières on kunta Ranskan eteläosassa Gardin departementissa Occitanien alueella.  Se sijaitsee noin 30 kilometriä Nîmesin kaupungista koilliseen.
Château de Valliguières
Valliguières on keskiajalla 1100-luvulla rakennettu kylä. Valliguières tarkoittaa suomeksi veden laakso (Valle Aqua). Kylän keskellä olevalla aukiolla on suihkulähde. Kylää suojaamaan rakennettiin linna Château de Valliguières. Muita nähtävyyksiä ovat 1600-luvulta peräisin oleva Saint-Julienin kirkko sekä Saint-Pierren kappeli, joka on rakennettu muinaisen oppidumin paikalle.
Aiheesta muualla

Kuvia tai muita tiedostoja aiheesta Valliguières Wikimedia Commonsissa
Viking Hockey

| Viking Hockey |
| --- | --- |
Perustettu:  1998
Lakkautettu:  2014
Kaupunki:   Stavanger, Norja
Kotiareena:  Stavangerin jäähalli
Infobox OKVirheellinen NIMI-arvo: 
Viking Hockey oli norjalainen jääkiekkoseura, jonka kotikaupunki oli Stavanger. Joukkue perustettiin vuonna 1998 ja se korvasi kaksi kautta aiemmin konkurssiin ajautuneen Viking IK:n. Viking Hockey pelasi kotiottelunsa Stavangerin jäähallissa.
Viking Hockey pelasi yhden kauden, 1998–1999, ajan Norjan korkeimmalla sarjatasolla GET-ligaenissa. Tämän jälkeen se on pelannut vain alemmissa divisioonissa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Viking Hockey
Fjordkraft-ligaen
Frisk Asker • Grüner Ishockey • Lillehammer IK • Manglerud Star • Narvik Hockey • Sparta Sarpsborg • Stavanger Oilers • Stjernen Hockey • Storhamar Ishockey • Vålerenga Ishockey 
 Entisiä joukkueita: Bergen Flyers • IK Comet • Furuset Ishockey • Hasle-Løren IL • Kongsvinger Knights • Lørenskog IK • Ringerike IK • Rosenborg IHK • Trondheim Black Panthers • Viking Hockey
Viking Palm

| Mitalit | Mitalit | Mitalit |  |
| --- | --- | --- | --- |
|  Palm 1950-luvulla. |  Palm 1950-luvulla. |  Palm 1950-luvulla. |  |
Maa:   Ruotsi
Miesten vapaapaini
|  Olympialaiset  |  Olympialaiset  |  Olympialaiset  |  |
|  Kultaa | Helsinki 1952 | 87 kg |  |
| MM-kilpailut  | MM-kilpailut  | MM-kilpailut  |  |
|  Hopeaa | Helsinki 1951 | 87 kg |  |
|  Pronssia | Tokio 1954 | 87 kg |  |
| EM-kilpailut  | EM-kilpailut  | EM-kilpailut  |  |
|  Hopeaa | Istanbul 1949 | 87 kg |  |
Bror Viking Palm (13. lokakuuta 1923 Bröby – 15. tammikuuta 2009 Täby) oli ruotsalainen vapaapainija ja olympiavoittaja.
87 kilogramman painoluokassa kilpaillut Palm voitti vapaapainissa olympiakultaa Helsingissä 1952. Melbournessa 1956 hän karsiutui kolmannella kierroksella ja Roomassa 1960 hän sijoittui neljänneksi. MM-kilpailuista Palm saavutti kaksi mitalia ja EM-kilpailuista yhden hopean.
Palm kuoli Täbyssä 15. tammikuuta 2009, 85-vuotiaana.
Viiksilentobarbi

| Viiksilentobarbi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Lahko::  Karppikalat Cypriniformes
Heimo::  Särjet Cyprinidae
Alaheimo::  Danioninae
Suku::  Lentobarbit Esomus
Laji::  barbatus
Kaksiosainen nimi
 Esomus barbatus  (Jerdon, 1849) 
Infobox OKNimi-testi OKIUCN-testi OK: 
Viiksilentobarbi (Esomus barbatus) on särkien (Cyprinidae) heimoon kuuluva makean veden kalalaji. Sen kuvasi tieteelle ensimmäisen kerran Thomas C. Jerdon vuonna 1849.
Viiksilentobarbia tavataan endeemisenä eli kotoperäisenä Intiasta. Laji kasvaa yleensä korkeintaan 12 senttimetrin mittaiseksi.  Kansainvälinen luonnonsuojeluliitto IUCN on luokitellut sirolentobarbin elinvoimaiseksi lajiksi.
Varautumissuositus

Varautumissuositus on 72 tunnin eli kolmen vuorokauden varautumispaketti häiriötilanteiden varalle, joilloin ei ole käytettävissä sähköä, lämpöä, vettä ja ruokaa. Häiriötilanteita voi olla esimerkiksi sähkökatko ja myrsky.
Aiheesta muualla

72tuntia.fi
Varautuminen kotona -esite pdf
Tunnetko 72 varautumissuosituksen? SPEK.fi
Vaarallisessa satamassa

| Vaarallisessa satamassa> Across to Singapore |
| --- | --- |

Ohjaaja:  William Nigh
Käsikirjoittaja:  Ted Shane Richard Schayer Välitekstit: Joseph Farnham
Perustuu:  Ben Ames Williamsin romaaniin
Tuottaja:  William Nigh
Säveltäjä:  William Axt
Kuvaaja:  John F. Seitz
Leikkaaja:  Ben Lewis
Tuotantosuunnittelija:  Cedric Gibbons
Pääosat:  Ramón Novarro Joan Crawford Ernest Torrence Frank Currier
Valmistustiedot
Valmistusmaa:   Yhdysvallat
Tuotantoyhtiö:  Metro-Goldwyn-Mayer
Ensi-ilta:   30. huhtikuuta 1928  2. syyskuuta 1929
Kesto:  85 minuuttia / 78 minuuttia / 76 minuuttia
Alkuperäiskieli:  mykkä (englanniksi välitekstit)
Budjetti:  290 000 USD
Tuotto:  881 000 USD
Aiheesta muualla
IMDb 
Elonet
AllMovie
Infobox OKNimi-testi OK: 
Vaarallisessa satamassa (engl. Across to Singapore) on vuonna 1928 ensi-iltansa saanut William Nighin ohjaama ja tuottama yhdysvaltalainen mykkä romanttinen draamaelokuva, jonka pääosissa ovat Ramón Novarro ja Joan Crawford. Vaarallisessa satamassa kertoo kolmiodraamasta naisen ja kahden veljeksen välillä laivalla ja Singaporessa. Käsikirjoituksen laativat Ted Shane ja Richard Schayer Ben Ames Williamsin debyyttiromaanin Kaikki veljekset olivat urheita (1919) pohjalta. Metro-Goldwyn-Mayer toimi elokuvan tuottajana ja jakelijana.
Vaarallisessa satamassa tuotettiin ja kuvattiin työnimillä All the Brothers Were Valiant ja China Bound vuosina 1927–1928 290 000 dollarin budjetilla. Vaarallisessa satamassa sai ensi-iltansa Yhdysvalloissa 30. huhtikuuta vuonna 1928. Maanlaajuiseen teatterilevitykseen elokuva pääsi 6. toukokuuta. Suomessa elokuva sai ensi-illan 2. syyskuuta vuonna 1929. Elokuva tuotti Yhdysvalloissa 548 000 dollaria ja ulkomailla 333 000 dollaria; elokuva tuotti yhteensä 881 000 dollaria, joten elokuva oli taloudellinen menestys. Joan Crawford myöhemmin sanoi, ettei pitänyt elokuvasta lainkaan ja että hän ja Novarro olivat hirvittävän sopimattomia rooleihin.
Vaarallisessa satamassa oli toinen elokuva, joka perustuu Ben Ames Williamsin romaaniin. Ensimmäinen elokuva oli Irvin Willatin ohjaama He olivat kaikki urhoollisia miehiä (1923, nykyään kadonnut) ja kolmas Richard Thorpen ohjaama Kaikki veljekset olivat urheita (1953). Vaarallisessa satamassa julkaistiin DVD:lle Yhdysvalloissa 18. elokuuta vuonna 2009.
Näyttelijät

| 0 | 1 | 2 |
| --- | --- | --- |
|  Ramón Novarro  | … |  Joel Shore   |
|  Joan Crawford  | … |  Priscilla Crowninshield   |
|  Ernest Torrence  | … |  Kapteeni Mark Shore   |
|  Frank Currier  | … |  Jeremiah Shore   |
|  Dan Wolheim  | … |  Noah Shore   |
|  Duke Martin  | … |  Matthew Shore   |
|  Edward Connelly  | … |  Joshua Crowninshield   |
|  Jim Mason  | … |  Finch   |
|  Anna May Wong  | … |  Singaporelainen nainen   |
Aiheesta muualla

Vaarallisessa satamassa Internet Movie Databasessa (englanniksi)
Vaarallisessa satamassa Elonet.
Vaarallisessa satamassa AllMoviessa. (englanniksi)
Val Barker -palkinto

Val Barker -palkinto on tunnustus, joka myönnetään olympialaisten nyrkkeilykilpailujen teknisimmälle ottelijalle. Palkinto on nimetty Val Barkerin, kansainvälisen amatöörinyrkkeilyliiton ensimmäisen kunniapuheenjohtajan, mukaan. Rion kisoissa 2016 palkinto jaettiin ensimmäisen kerran kahdelle nyrkkeilijälle, kun naisnyrkkeilijät saivat oman palkinnon.
Tunnustuksen voittajat kisoittain

| 0 | 1 | 2 | 3 | 4 | 5 |
| --- | --- | --- | --- | --- | --- |

| Vuosi | Kaupunki | Nyrkkeilijä | Maa | Painoluokka | Mitali |

| 1936 | Berliini | Louis Laurie | Yhdysvallat | kärpässarja | pronssi |

| 1948 | Lontoo | George Hunter | Etelä-Afrikka | raskas keskisarja | kulta |

| 1952 | Helsinki | Norvel Lee | Yhdysvallat | raskas keskisarja | kulta |

| 1956 | Melbourne | Richard McTaggart | Yhdistynyt kuningaskunta | kevytsarja | kulta |

| 1960 | Rooma | Giovanni Benvenuti | Italia | välisarja | kulta |

| 1964 | Tokio | Valeri Popentšenko | Neuvostoliitto | keskisarja | kulta |

| 1968 | Mexico City | Philip Waruinge | Kenia | höyhensarja | pronssi |

| 1972 | München | Teofilo Stevenson | Kuuba | raskassarja | kulta |

| 1976 | Montreal | Howard Davis, Jr. | Yhdysvallat | kevytsarja | kulta |

| 1980 | Moskova | Patrizio Oliva | Italia | kevyt välisarja | kulta |

| 1984 | Los Angeles | Paul Gonzales | Yhdysvallat | kevyt kärpässarja | kulta |

| 1988 | Soul | Roy Jones Jr. | Yhdysvallat | kevyt keskisarja | hopea |

| 1992 | Barcelona | Roberto Balado | Kuuba | superraskas sarja | kulta |

| 1996 | Atlanta | Vasili Jirov | Kazakstan | raskas keskisarja | kulta |

| 2000 | Sydney | Oleg Saitov | Venäjä | välisarja | kulta |

| 2004 | Ateena | Bahtijar Artajev | Kazakstan | välisarja | kulta |

| 2008 | Peking | Vasyl Lomatšenko | Ukraina | höyhensarja | kulta |

| 2012 | Lontoo | Serik Sapijev | Kazakstan | välisarja | kulta |

| 2016 | Rio | Hasanboj Dusmatov | Uzbekistan | kevyt kärpässarja | kulta |
| 2016 | Rio | Claressa Shields | Yhdysvallat | keskisarja | kulta |

| 2020 | Tokio | Ei jaettu |  |  |  |
Valmar Adams

| Valmar Adams |
| --- | --- |
 Valmar Adams 1930-luvulla.
Henkilötiedot
Syntynyt: 30. tammikuuta 1899 Pietari, Venäjä
Kuollut: 15. maaliskuuta 1993 (94 vuotta) Tartto, Viro
Kirjailija
Salanimi: Vilmar Adams
Äidinkieli: viro
Tuotannon kieli: viro
Tyylilajit:  runot, esseet
Aiheesta muualla
Löydä lisää kirjailijoitaKirjallisuuden teemasivulta
Valmar Adams, myös nimellä Vilmar Adams[lähde? ] (30. tammikuuta[lähde? ] 1899 Pietari, Venäjä – 15. maaliskuuta 1993 Tartto, Viro[lähde? ]) oli virolainen runoilija ja esseisti.
Adams valmistui filosofian maisteriksi. Hän opetti Tarton yliopistossa venäläistä kirjallisuutta. Hän käyttää runoissaan urbaaneja kuvia ja omaperäistä kieltä.
Teokset

"Suudlus lumme" (1924 esikoiskokoelma)
"Valguse valus. 1925. aasta intermezzo" (1926; runoja)
"Maise matka poolel teel" (1932; runokokoelma)
"Põlev põõsas" (1937; runokokoelma)
"Tunnetuse tund" (1939; lyriikka)
"Sinu sekundid" (1971; mietelmäkokoelma)
"Vene kirjandus, mu arm" (1977; kirjallisuusartikkeleita ja esseitä)
"Õhtune valgus" (1982)
"Oomega" (1985; esseitä ja muistelmia)
"Esta astub ellu" (1986; esseeromaani)
Teokset > Valikoimat

"Nooruse tolmunud kuld" (1972; runo- ja aforismivalikoima, vuosilta 1924-1969)
"Punased nelgid" (1982; runovalikoima)